Diari Oficial de la Generalitat Valenciana


Sumari del DOGV 6960, del 07-02-2013 (2013/486)

Notificació de la sentència dictada en el procediment ordinari número 665/2009.
-------------------------------------------------------------------------------

### Dades del document

Número de DOGV
:   6960

Data del DOGV
:   07-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/486


Organisme emissor
:   Jutjat de Primera Instància i Instrucció Número 2 de Vinaròs

Tipus de document
:   Edicte

Notificació de la sentència dictada en el procediment ordinari número 665/2009. [2013/486]  
Procediment ordinari 000665/2009  
De: Comunitat de Propietaris Edifici Vistamar.  
Procurador: Agustín Juan Ferrer.  
Contra: Igor Semeniuk.  
Procurador/a: -   
En el present procediment de juí ordinari número 665/2009 seguit a instàncies de Comunitat de Propietaris Edifici Vistamar contra Igor Semeniuk s'ha dictat la sentència que té l'encapçalament i dispositiva com seguix:   
«Sentència número 000055/2012  
Jutgessa que la dicta: Elena Zabalza Sánchez.  
Lloc: Vinaròs.  
Data: 11 d'abril de 2012.   
Elena Zabalza Sánchez, jutgessa titular del Jutjat de Primera Instància i Instrucció número 2 d'esta capital i partit, ha vist estes actuacions de juí ordinari, seguides amb el número 665/2009, entre la demandant, Comunitat de Propietaris Edifici Vistamar, representada pel procurador Agustín Juan Ferrer i assistida del lletrat José María Navas Esteller. I la part demandada Igor Semeniuk declarat en rebel·lia.   
  
Dispositiva  
Estime la demanada interposada per Agustín Juan Ferrer, en nom i representació de Comunitat de Propietaris Edifici Vistamar contra Igor Semeniuk, i declare que les modificacions efectuades en l'apartament propietat del demandat resulten indegudes i contràries a la llei i als estatuts de la comunitat de propietaris, i, així mateix, condemne Igor Semeniuk a derruir les obres i reformes efectuades i a reconstruir els elements constructius alterats, havent de tornar les coses a l'estat primitiu i a les costes processals.   
  
Expediu i uniu una certificació d'esta resolució a les actuacions, i que incloeu l'original en el llibre de sentències.   
Notifiqueu esta resolució a les parts del present expedient, fent-los saber que en contra s'hi pot interposar un recurs d'apel·lació davant de l'Audiència Provincial de Castelló. El recurs s'interposarà davant del tribunal que haja dictat la resolució que s'impugne dins del termini de vint dies hàbils comptats des de l'endemà a la notificació d'aquella. En la interposició del recurs l'apel·lant ha d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen, tal com preveu l'article 458 de la Llei d'Enjudiciament Civil, després de la reforma feta per la Llei 37/2011, de 10 d'octubre, de Mesures d'Agilitació Processal.   
  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent ha de constituir un depòsit de 50 euros, el qual s'ha de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.   
  
Esta és la meua sentència. Ho acorda, mana i firma Elena Zabalza Sánchez, jutgessa del Jutjat de Primera Instància i Instrucció número 2 de Vinaròs i partit. En done fe.»   
I atés que el demandat Igor Semeniuk, es troba en parador ignorat, expedisc este edicte a fi que li valga de notificació en forma.   
  
  
Vinaròs, 30 de novembre de 2012.- El secretari judicial: Sebastián Juan Roso Pablo.